《偈颂二十一首》
宋代·释坚璧

今朝六月中，嘉田雨沾足。
山房冷似冰，千山拥寒玉。
祖意不西来，法身无展缩。
水上挂灯毬，镇州出萝蔔。
三盏不沾脣，百味皆具足。

作者简介：释坚璧，号古岩。历住雪峰寺、瑞岩寺、雪窦寺。为青原下十五世，石窗法恭禅师法嗣。有《古岩璧禅师语》，收入《续古尊语要》卷二。事见本《语录》。今录诗三十六首。